Tāpat arī nekas šajā tiesību normā nenorāda, ka tehnoloģiskajā procesā nedrīkst būt iesaistīts neviens cilvēks, un it īpaši, ka, lai iegūtu pirmo pagaidu reprodukciju, būtu izslēgta iespēja šo procesu uzsākt manuāli.

Direktīvas 2001/29 par dažu autortiesību un blakustiesību aspektu saskaņošanu informācijas sabiedrībā 5. panta 1. punkts ir interpretējams tādējādi, ka pagaidu reproducēšanas darbības, kas veiktas tā sauktā “datu atlases” procesa laikā, kuru veido elektroniska un automātiska meklēšana laikrakstu rakstos un iepriekš noteiktu atslēgvārdu identificēšana un nošķiršana, lai padarītu efektīvāku laikrakstu rakstu kopsavilkumu sagatavošanu, un kurš izpaužas kā laikrakstu rakstu skenēšana, kurai seko to pārvēršana teksta datnē, pēc tam faila izveide, kurā ir ietverts 11 vārdu izvilkums, atbilst nosacījumam, ka šīm darbībām ir jābūt tehnoloģiska procesa neatņemamai un būtiskai daļai, lai gan šis process ar tām tiek uzsākts un pabeigts un to veikšanā ir iesaistīti cilvēki.

Direktīvas 2001/29 par dažu autortiesību un blakustiesību aspektu saskaņošanu informācijas sabiedrībā 5. panta 1. punkts ir interpretējams tādējādi, ka pagaidu reproducēšanas darbības, kas veiktas tā sauktā “datu atlases” procesa laikā, kuru veido elektroniska un automātiska meklēšana laikrakstu rakstos un iepriekš noteiktu atslēgvārdu identificēšana un nošķiršana, lai padarītu efektīvāku laikrakstu rakstu kopsavilkumu sagatavošanu, un kurš izpaužas kā laikrakstu rakstu skenēšana, kurai seko to pārvēršana teksta datnē, pēc tam faila izveide, kurā ir ietverts 11 vārdu izvilkums, atbilst nosacījumam, ka reproducēšanas darbībām ir jābūt tikai vienam mērķim, proti, atļaut darba vai aizsargāta tiesību objekta likumīgu izmantošanu.

Direktīvas 2001/29 par dažu autortiesību un blakustiesību aspektu saskaņošanu informācijas sabiedrībā 5. panta 1. punkts ir interpretējams tādējādi, ka pagaidu reproducēšanas darbības, kas veiktas tā sauktā “datu atlases” procesa laikā, kuru veido elektroniska un automātiska meklēšana laikrakstu rakstos un iepriekš noteiktu atslēgvārdu identificēšana un nošķiršana, lai padarītu efektīvāku laikrakstu rakstu kopsavilkumu sagatavošanu, un kurš izpaužas kā laikrakstu rakstu skenēšana, kurai seko to pārvēršana teksta datnē, pēc tam faila izveide, kurā ir ietverts 11 vārdu izvilkums, atbilst nosacījumam, ka šīm darbībām nedrīkst būt patstāvīga ekonomiska nozīme, ja, pirmkārt, šo darbību īstenošana neļauj gūt papildu peļņu, kas pārsniedz to, kuru rada aizsargāta darba likumīga izmantošana, un ja, otrkārt, pagaidu reproducēšanas darbības neizraisa izmaiņas šajā darbā.

Šajā ziņā produktivitātes uzlabojumiem, ko izraisa šo pagaidu reproducēšanas darbību īstenošana, nav šādas patstāvīgas ekonomiskas nozīmes, ja ekonomiskās priekšrocības, kuras sniedz to piemērošana, rodas tikai tad, kad tiek izmantots reproducētais objekts, līdz ar to tās nav ne atšķirīgas, ne nošķiramas no priekšrocībām, ko sniedz tā izmantošana. Savukārt priekšrocība, ko sniedz pagaidu reproducēšanas darbība, ir atšķirīga un nošķirama, ja šīs darbības veicējs var gūt peļņu tāpēc, ka saimnieciski tiek izmantotas pašas pagaidu reprodukcijas. Tāpat ir gadījumā, ja pagaidu reproducēšanas darbību rezultātā tiek mainīts reproducētais objekts, kāds pastāv brīdī, kad tiek uzsākts attiecīgais tehnoloģiskais process, jo tādējādi minēto darbību mērķis ir atvieglot ne vairs tā izmantošanu, bet gan atšķirīga objekta izmantošanu.

(sal. ar 33., 34. un 51.–54. punktu un rezolutīvās daļas 1) punktu)